સ્થાનિક વેપારીઓએ નારાજગી વ્યક્ત કરતાં જણાવ્યું કે, બજારમાં શાકભાજી, રમકડાં, કપડાં સહિતની લારીઓ આડેધડ ઉભી રખાય છે અને ભારે વાહનો બજારમાં ઘૂસી જાય છે જેના કારણે બજારમાં ટ્રાફિક સર્જાય છે. જેની સામે કાર્યવાહી કરવાના બદલે પોલીસ માત્ર દુકાનદારોને જ ટાર્ગેટ બનાવી માલસામાન ઉઠાવી જતાં વેપારીઓના ધંધા ચોપટ થઈ ગયા છે. ત્યારે ‘પડતા ઉપર પાટુ’ માર્યા જેવી Âસ્થતિ સર્જાઈ છે. ઉલ્લેખનીય છે કે, સૌથી વધુ ટ્રાફિક બસ સ્ટેન્ડથી બજારમાં આવવાના પ્રવેશદ્વાર આગળ તેમજ શંખલપુર રોડ પર પોસ્ટ ઓફિસની પાછળ આડેધડ ઉભા રહેતા પેસેન્જર વાહનોને કારણે સર્જાય છે, જા કે, પોલીસને નિયમિત હપ્તા મળતા હોઈ આવા વાહનો સામે કાર્યવાહી કરવાને બદલે ‘નબળો ધણી બૈરી પર સૂરો’ ના ન્યાયે વેપારીઓને કનડગત કરાઈ રહી છે, જે અંગે ગૃહમંત્રી સમક્ષ રજૂઆત કરાઈ છે.